මෙරට සිසු දරුවන්ට හොද අධ්‍යාපනයක් උරුම කර දීම සඳහා බස්නාහිර පළාතේ ප්‍රාථමික පාසල් පන්සිය තිස් පහක්(535) ජනප්‍රිය පාසල් මට්ටමට සංවර්ධනය කරීමේ දැවැන්ත වැඩපිළිවෙළක් ඇරඹූ බව බස්නාහිර පළාත් ප්‍රධාන ඇමැති ප්‍රසන්න රණතුංග මහතා ප්‍රකාශ කෙළේය.මේ ප්‍රාථමික පාසල් 535 "ළමා මිතුරුපාසල්"ලෙස සංවර්ධනය කෙරෙන බවත් දැනටමත් පාසල් 161ක් සංවර්ධනය සඳහා ප්‍රතිපාදන ලැබී ඇති බවත් මහ ඇමතිවරයා අනාවරණය කෙළේය.පාසල් දහසක් නගාසිටු වීමේ ජාතික වැඩපිළිවෙළ යටතේ බස්නාහිර පළාත් පාසල් 134ක් සංවර්ධනය කළ බව කී හෙතෙම පාසල් 12ක මහින්දෝදය තාක්ෂණ විද්‍යාගාර ඉදිකළ බව සඳහන් කෙළේය.පසුගිය කාලසීමාවේදි බස්නාහිර පළාත් අධ්‍යාපනය වෙනුවෙන් පළාත් අයවැය වැඩිම මුදල් ප්‍රමාණය වෙන් කෙළේ පළාත් අධ්‍යාපනය නගා සිටු වීමට බව අවධාරණය ක‍ළ මහ ඇමැතිවරයා රුපියල් මිලියන 1267ක වියදමින් පන්තිකාමර1712 මේ පළාත් පාසල්වල ඉදි කර ඇතැයි පැවසීය.එසේම පළාතේ පාසල් 4800ක් වර්ණාලේප කිරීම පළාත් අධ්‍යාපන අමාත්‍යාංශය ආධාර යටතේ සිදු කළ බව කී ඒ මහතා ඒ වෙනුවෙන් මිලියන 372ක් වාර්ෂිකව වැය කරන බව කීය.පාසල් වල භෞතික සම්පත් නගා සිටුවීමෙන් නොනැවතුන පළාත් සභාව ගුරු පුරප්පාඩු සපුරමින් උපාධිධාරින් 10,000ක්ගුරවරුන් ලෙස බඳවා ගැනීමටද පියවර ගත් බව වැඩිදුරටත් පැවසීය.